A/S Rengøring

Hygiejnevænget 22

7100 Vejle Kolding, den 9. august 2021

Att. Personalechef Hans Hansen

*Ansøgning til stillingen som rengøringsmedarbejder*

**Erfaren og ansvarlig rengøringsmedhjælper tilbyder sig**

Jeg har med interesse læst jeres jobannonce og tænkte straks, at det lige var et job for mig.

Med mine mange års erfaring inden for rengøring er jeg god til hurtigt at få overblik over en rengøringsopgave og til at løse den hurtigt og effektivt.

Selvom corona-krisen har været en svær tid, har den også vist, hvor vigtig renlighed og hygiejne er for at sikre vores alle sammens sundhed. Jeg har altid synes, at det var et meget vigtigt arbejde, jeg udførte, men nu er der heldigvis flere, der er enige med mig.

Både som kollega og medarbejder vil I opleve, at jeg er ansvarsbevidst, selvstændig og loyal, og jeg sætter en stor ære i at udføre mit arbejde effektivt, struktureret og grundigt.

Det betyder, at I med mig som kollega trygt kan stole på at apoteket (mit ansvarsområde) altid vil fremstå rent og nydeligt.

Jeg håber at få chancen for at uddybe min ansøgning ved en samtale, så vi kan drøfte muligheden for en fælles fremtid.

Med venlig hilsen

Rihanna Yilmaz